**Informácie a pokyny pre rodičov a žiakov k dochádzke do školy**

**od 01.06.2020**

**VÝCHOVNO-VZDELÁVACÍ PROCES**

1. Otvorenie základnej školy (ZŠ), školského klubu detí (ŠKD) a školskej jedálne (ŠJ) od 1. júna 2020 budú sprevádzať prísne hygienické a ochranné opatrenia v súlade s nariadením MŠVVaŠ SR, RÚVZ a riaditeľstva školy.
2. Prevádzka školy bude otvorená od 07:00 hod. do 16:00 hod.
3. Nárok na výchovno-vzdelávací proces v škole majú všetci žiaci 1. – 5. ročníka
4. V zmysle pokynov hlavného hygienika a MŠ SR žiadame, aby rodič dôsledne zvážil účasť svojho dieťaťa v škole s ohľadom na všetky okolnosti (spoločná domácnosť s rizikovou osobou, alergia, oslabená imunita, nachladenie, atď.)
5. Nikto s príznakmi infekcie dýchacích ciest (zvýšená telesná teplota, kašeľ, zvracanie, kožná vyrážka, hnačky, náhla strata chuti, čuchu a pod.) nesmie vstúpiť do priestorov ZŠ, ŠKD a ŠJ.
6. Zákonný zástupca predkladá pri prvom nástupe žiaka do ZŠ písomné vyhlásenie o zdravotnom stave dieťaťa - <https://www.minedu.sk/organizacia-a-podmienky-vychovy-a-vzdelavania-materskych-a-zakladnych-skol-do-konca-skolskeho-roka-20192020-18-5-2020/> - (príloha č.2 pre ZŠ) a vždy po prerušení dochádzky žiaka v trvaní viac ako 3 dni.

**Rozdelenie žiakov vo výchovno-vzdelávacom procese:**

1. Skupinu tvorí najviac 20 žiakov. V prípade, že počet žiakov v triede presiahne počet 20, budú žiaci presunutí do iných skupín. Taktiež budú vytvorené skupiny podľa záujmu o ŠKD.
2. Je možné, že v jednej skupine budú žiaci z rôznych tried, resp. žiak nebude vo svojej kmeňovej triede.
3. Dopoludňajší výchovno-vzdelávací proces pre žiakov 1. – 4. ročníka zabezpečujú:

učitelia I. st. – v čase od 07.00 – 11.30 hod.

Popoludňajší ŠKD zabezpečujú:

učitelia 1. a 2. stupňa a vychovávateľky ŠKD – v čase od 11.30 – 16.00 hod.

Dopoludňajší výchovno-vzdelávací proces pre žiakov 5. ročníka zabezpečujú:

učitelia II. st. – v čase od 07.30 – 12.15 hod.

1. Priestory výchovno-vzdelávacieho procesu:

v určených triedach hlavnej budovy, telocvičňa, školský dvor

**PRÍCHOD ŽIAKOV DO ŠKOLY**

1. Príchod a odchod žiaka alebo dieťaťa bude zabezpečený v sprievode zákonného zástupcu alebo po dohode so zákonným zástupcom s osobami, ktoré so žiakom žijú v spoločnej domácnosti.
2. Pri ceste do ZŠ sa sprevádzajúce osoby a žiaci riadia opatreniami ÚVZ.
3. Sprevádzajúce osoby sa vo vnútorných priestoroch školy nepohybujú.
4. Venujte, prosím, pozornosť piktogramom uverejnený v priestoroch školy a školského areálu.
5. Platí prísny zákaz vjazdu automobilov do areálu školy (zákaz sa netýka zamestnancov školy).
6. Zákonný zástupca privádza žiaka k dverám školy (každá skupina bude mať vyznačený vstup). Zákonní zástupcovia majú vstup do budovy školy zakázaný.

*(Žiaci 1. a 2. ročníka vstupujú do areálu cez vchod od Moskovskej 7,*

*žiaci 3. a 4. ročníka cez hlavnú – strednú bránu,*

*žiaci 5. ročníka cez bránu pri jedálni školy)*

1. Zákonní zástupcovia a žiaci sú povinní pri vstupe a rannom filtri dodržiavať dvojmetrové odstupy.
2. Pri vstupe do ZŠ bude zabezpečený ranný zdravotný filter t.j. meranie teploty bezdotykovým teplomerom a dezinfekcia rúk.
3. Kým žiak absolvuje ranný filter, zákonný zástupca v bezpečnej vzdialenosti počká na výsledok merania teploty (či žiak bol pustený do budovy školy).
4. Ak žiak nemá zvýšenú teplotu, môže sa zúčastniť na výchovno-vzdelávacom procese, ak nie, škola postupuje v zmysle pokynov a odovzdá žiaka zákonnému zástupcovi, ktorý zabezpečí ďalší postup (návšteva lekára, karanténa atď.)

**ODCHOD ŽIAKOV ZO ŠKOLY**

1. Žiaci 1. - 5. ročníka môžu opustiť výchovno-vzdelávací proces sami alebo v sprievode zákonného zástupcu, resp. v sprievode dospelého, s ktorým žijú v spoločnej domácnosti. Túto skutočnosť zákonný zástupca vyznačí vo Vyhlásení.
2. Zákonný zástupca nevstupuje do budovy školy, službe pri dverách oznámi meno žiaka, po ktorého prišiel.
3. Žiak sa sám oblečie, prezuje a opustí budovu školy.
4. Žiak 1. – 5. ročníka môže odísť zo školy aj samostatne. Spôsob a čas odchodu žiaka

rodič vyznačí vo Vyhlásení

**DODRŽIAVANIE AKTUÁLNYCH HYGIENICKÝCH NORIEM**

1. Zákonný zástupca zodpovedá za dodržiavanie hygienicko-epidemiologických opatrení pri príchode a odchode žiaka do a  zo ZŠ, ako aj v dopravných prostriedkoch (nosenie rúšok, dodržiavanie odstupov, dezinfekcia rúk).
2. **Zákonný zástupca zabezpečí pre svoje dieťa dezinfekčný prostriedok a na každý deň 2ks čistého a hygienicky nezávadného rúška a papierové jednorazové vreckovky.**
3. Žiak ZŠ sa v šatni prezuje sa odoberie do triedy
4. Žiak ZŠ si odloží rezervné rúško na určené miesto
5. Žiak ZŠ nosí rúško všade vo vnútorných priestoroch školy.
6. Žiak ZŠ nenosí rúško iba vo svojej určenej skupine (triede) počas výchovno-vzdelávacieho procesu v interných a externých priestoroch školského zariadenia (aj na WC).
7. Pri vstupe do triedy si žiak stále umyje ruky a učiteľ mu ich vydezinfikuje dezinfekčným sprejom, pred každým jedlom si žiak dôkladne umyje ruky.
8. Žiak sa samovoľne nesmie pohybovať mimo triedu.
9. Žiak musí v triede dodržiavať metrovú vzdialenosť od spolužiakov.
10. Zakazuje sa hrať hry založené na chytaní tej istej hračky ŠKD, požičiavať si veci, jedlo a pitie.
11. Zákonný zástupca je povinný bezodkladne nahlásiť karanténu nariadenú lekárom alebo hygienikom a v takom prípade bude žiak zo ZŠ a ŠKD a dieťa z MŠ vylúčené.
12. V prípade podozrenia na COVID-19 zákonný zástupca bezodkladne nahlási riaditeľovi školy túto skutočnosť. Za týchto podmienok je dieťa zo školy vylúčené.
13. Ďalšie informácie týkajúce sa organizácie VVP (napr. príchod žiaka do školy v časových intervaloch, dĺžka vyučovacieho procesu) budú priebežne zverejňované na webovom sídle školy - <https://zsmosmi.edupage.org/> v časti – NOVINKY.

Vážení rodičia,

vzhľadom na súčasnú situáciu, prosíme, neočakávajte štandardné vyučovanie. Citujeme z Usmernenia Ministerstva školstva: *„Dobrovoľná účasť žiakov na vyučovaní neumožňuje základnej škole pokračovať vo vzdelávaní podľa školského vzdelávacieho programu. Postupné otvorenie základných škôl bude významným krokom:*

*• k znovuobnoveniu získaných návykov žiakov vo vzťahu ku vzdelávaniu, obnoveniu prirodzeného socializačného prežívania žiakov v rovesníckych skupinách spred obdobia mimoriadneho prerušenia prevádzky kvôli prevencii nákazy COVID-19,*

*• k oživeniu ekonomiky prostredníctvom možnosti zákonných zástupcov nastúpiť do práce,*

*• k zníženiu zaťaženia zákonných zástupcov“.*

PaedDr. Marek Novák

riaditeľ školy